De syv dødssyndene (TV-serie)

De syv dødssyndene er en dokumentar- og humorserie som gikk TV 2 i 2007. Hver episode i dokumentaren presenterte historie, statistikk, fakta mens Kristopher Schau «begikk» en av de syv dødssyndene. De som står bak programmet var Øystein Karlsen, Morten Ståle Nilsen og Kristopher Schau. Innholdet var en blanding mellom alvor og humor med moralske spørsmål som utgangspunkt. 
Serien ble kåret til årets nyskapning under Gullruten 2008. 


== Kritikk og debatt ==
Før programstart og også mellom episode en og to fikk programmet kritikk.   
Utgangspunktet for programmet er at om alle dødssyndene blir utført så må Gud vise seg for Kristopher Schau, og dermed vil det bli bevist om Gud eksisterer eller ikke. Dette sammen med utsagnet «denne høsten dør kristendommen» førte til at et antall kristne seere presset annonsører med trusler om boikott til å trekke seg å annonsere i programmets sendetid. Bedrifter som Coca-Cola, Lilleborg, Disney, Opplysningen 1881, Maxbo og Expert ønsket ikke å reklamere i programmets sendetid.  Dette utviklet seg til å omfatte flere enn de bedriftene som først trakk seg fra å annonsere i programsendetiden.  I ettertid har disse annonsørene blitt beskyldt for å være for ettergivende av andre seere, med nye trusler om boikott av forretningene det gjelder. Ikke alle annonsørene gikk samme vei. Den nye nummeropplysningstjenesten 180.no gikk motsatt vei av konkurrenten 1881 og fortsatte sponsingen av programmet, dette førte til en sterk oppgang i antall brukere.Debatten rundt programmet har i ettertid dreiet seg om samfunnet er tjent med forbrukerboikott og sensur av meninger som en gruppe mennesker ikke liker, og ikke om selve innholdet i episodene. Vebjørn Selbekk i den kristne avisen Magazinet har gitt sin støtte til programmet, da «For meg er det veldig vanskelig å støtte boikott og sensur».Før episode 4, som handlet om utukt, var det en bekymring for at Kristopher ville utnytte kvinner eller barn. Episoden viste en Kristopher som selv forsøkte å selge seg som utkledd kvinnelig prostituert, og forklaringen til publikum var at å kjøpe en prostituert ville være altfor enkelt.


== Episoder ==
Hver episode har en synd som utgangspunkt. Selv om Kristopher Schau skal bryte hver av syndene, så får seerne presentert synden på en slik måte at seeren må sette spørsmålstegn ved sine egne handlinger.    

1 – Forfengelighet i USA
Tukle med skaperverket ved å få operert haken i Los Angeles (vellykket)
Dyrke evig ungdom ved å lage en latexkopi av sin egen penis (vellykket)
Hengi seg til pervers synd ved å opptre som dragqueen i Las Vegas (vellykket)2 – Fråtseri i Norge
Syltelabb-VM på Brokelandsheia og blir sist
En dag som Elvis med mat, piller, penger, tv-skyting og «ja»-menn
Kristopher blir en pølse og får rå pølsemasse trykket inn i munnen på et slakteri
På fest med en ungdomsgjeng i Bærum, og han har gått til anskaffelse av dyre nye ungdomsklær3 – Misunnelse i Sverige, fordi de påstår at Sverige er det mest misunnelige landet som finnes. Misunnelse var den vanskeligste synden å begå for Kristopher. De fleste sekvensene er filmet i Stockholm.
Som uteligger prøver han å bli misunnelig på vanlige mennesker (mislykket)
Han besøker også millionæren Dagfinn fra gruppen Shaboom (mislykket)
Forsøker å oppføre seg som en baby (mislykket)
Ansetter Runar Søgaard som «lifecoach», og blir tilslutt misunnelig på Runars glede og positivitet (vellykket)4 – Utukt i Thailand
Bedrive horeri, ved å være hore utkledd som «7 foot Viking» (mislykket)
Oppnå kåthet, ved å la seg binde fast til en seng og la seg hisse opp (vellykket)
24 timer med onani (mislykket)5 – Latskap i Danmark
Komme i form uten å trene, ved å bruke muskelstimulerende treningsapparat
Unngå å hjelpe andre, ved å passe på 3 barn med ADHD som han gir store mengder brus og godterier
Ikke ta ansvar for egne valg, ved å følge alternativer som blir avgjort ved terningkast6 – Grådighet i England
Onkel Skrue, ved å kle seg ut som og oppføre seg som ham (mislykket)
Stjele fra de fattige ved å vinne i monopol over fattige barn ved å jukse, og dermed frarøve dem en lovet tur til Legoland (vellykket)
Kreve oppmerksomhet, ved å tenne fyrverkeri utenpå kroppen7 – Vrede i Israel
Klage til Gud, ved å kle seg ut som ortodoks Jøde og legge en lapp i Vestmuren (uvisst utfall/vellykket)
Okkupere et land, ved å okkupere Palestinsk landområde med telt og bordflagg (mislykket)
Bli Jøde, ved å la seg omskjære (vellykket)8 – Helvete
(uvisst utfall/vellykket)


== Referanser ==


== Eksterne lenker ==
(en) De syv dødssyndene på Internet Movie Database